Държавен вестник, бр. 45, 2025 г., стр. 15

БРОЙ  45	
Д Ъ Р Ж А В Е Н  В Е С Т Н И К 	
СТР.  15   
осигуряване, както и за лицата, попадащи в 
обхвата на осигурителите по чл. 5 от Кодекса 
за социално осигуряване;
б) Министерството на образованието и 
науката – данни за учениците, студентите и 
докторантите – български граждани, които 
се обучават в училища на територията на 
Република България; данните за студентите 
и докторантите се предоставят от Минис­
терството на образованието и науката чрез 
Националния център за информация и до­
кументация;
в) Националната агенция за професио­
нално образование и обучение – данни за 
лицата, включени в професионално обучение.
(2) Институциите по ал. 1 предоставят 
информация, актуална към 31 декември на 
съответната година. Информацията се пре­
доставя ежегодно, до 31 март на следващата 
календарна година.
(3) Институциите по ал. 1 предоставят 
на Главна дирекция „Гражданска регис­
трация и административно обслужване“ в 
Министерството на регионалното развитие 
и благоустройството парола за достъп до 
информацията в срока по ал. 2.
Чл. 3. Агенцията по заетостта предоставя 
на Главна дирекция „Гражданска регис­
трация и административно обслужване“ в 
Министерството на регионалното развитие 
и благоустройството данни за лицата, реги­
стрирани като безработни в териториалните 
поделения на Агенцията по заетостта, както 
и информацията, получена по реда на чл. 2, 
ал. 1, в срок до 10 април на съответната 
година.
Чл. 4. (1) Главна дирекция „Гражданска 
регистрация и административно обслужване“ 
в Министерството на регионалното развитие 
и благоустройството обработва получените 
данни по чл. 3, като ги съпоставя с данните 
в Национална база данни „Население“.
(2) В срок до един месец от получаването 
на данните Главна дирекция „Гражданска 
регистрация и административно обслужване“ 
на Министерството на регионалното развитие 
и благоустройството предоставя на Агенция­
та по заетостта списък с данни за лицата 
на възраст от 16 до 65 навършени години, 
които не са включени в информацията, по­
лучена от Агенцията по заетостта по чл. 3, 
в обем – име, ЕГН, настоящ адрес (област, 
община, населено място). В списъка не се 
включват данни за починали лица.
(3) Главна дирекция „Гражданска регис­
трация и административно обслужване“ в 
Министерството на регионалното развитие 
и благоустройството информира Национал­
ната агенция за приходите, Министерството 
на образованието и науката, Националната 
агенция за професионално образование и 
обучение и Агенцията по заетостта, когато 
установи, че данните за ЕГН, получени по 
чл. 3, не отговарят на критериите за фор­
миране на ЕГН. Получената информация по 
чл. 3 и списъкът с данни за лицата по ал. 2 се 
съхраняват в Главна дирекция „Гражданска 
регистрация и административно обслужване“ 
в Министерството на регионалното развитие 
и благоустройството за период 15 дни след 
предоставянето на списъка на Агенцията по 
заетостта, след което се изтриват.
Чл. 5. Агенцията по заетостта определя 
икономически неактивните лица по § 1, т. 3а 
от допълнителните разпоредби към Закона за 
насърчаване на заетостта въз основа на ин­
формацията, получена по реда на чл. 4, ал. 2, 
и ги вписва в регистъра по чл. 43в, ал. 1 от 
Закона за насърчаване на заетостта. Данните 
се съхраняват в регистъра до установяване 
от Агенцията по заетостта, че вписаните 
лица не отговарят на критериите, посочени 
в § 1, т. 3а от допълнителните разпоредби 
на Закона за насърчаване на заетостта, в 
съответствие с принципа за ограничение 
на обработването в съответствие с целите, 
съгласно чл. 5, § 1, буква „б“ от Регламент 
(ЕС) 2016/679 на Европейския парламент и 
на Съвета от 27 април 2016 година относно 
защитата на физическите лица във връзка 
с обработването на лични данни и относно 
свободното движение на такива данни и за 
отмяна на Директива 95/46/ЕО (Общ регла­
мент относно защитата на данните) (ОВ, L 
119/1 от 4 май 2016 г.), след което се анони­
мизират, като се посочва обстоятелството, на 
базата на което конкретното лице е спряло 
да отговаря на критериите по § 1, т. 3а от 
допълнителните разпоредби на Закона за 
насърчаване на заетостта.
Чл. 6. (1) Електронният регистър на 
икономически неактивните лица осигурява 
защита и сигурност на предоставяните от 
институциите по чл. 7а, ал. 3 от Закона за 
насърчаване на заетостта и събраните от 
междуведомствените екипи по чл. 37в, ал. 3 
от Правилника за прилагане на Закона за 
насърчаване на заетостта данни, като регистъ­
рът функционира при спазване на основните 
принципи, въведени като задължителни при 
обработването на лични данни: законосъоб­
разност, добросъвестност и прозрачност, 
целесъобразност и точност, отчетност, ця­
лостност, поверителност, ограничение на 
съхранението при наличие на законови из­
исквания за това, както и обработване на 
данните в обем, необходим за изпълнение 
на конкретна законоустановена цел.